jkorsvik/nowiki_second_scrape_merged huggingface dataset:
Hjernesvulst

Hjernesvulster er svulster som oppstår i selve hjernen. Disse har bare unntaksvis evnen til å spre seg til andre organer. Leveutsiktene ved hjernesvulster varierer. Prognosen avhenger særlig av svulsttype, pasientens alder og allmenntilstand. Barn og unge har de beste leveutsiktene. 
Forekomsten av hjernesvulster har lenge lenge vært jevnt økende i Norge. I 1998 ble det oppdaget 715 nye tilfeller, mens i 2007 er tallet 994 (kilde: kreftregisteret). Økning er størst for barn, hvor hjernesvulst nå er den vanligste kreftformen i Norden (det var leukemi tidligere). Mye er blitt spekulert rundt årsåken til dette, alt fra "eldrebølgen" (sannsynligheten øker med alderen) og mer bruk av ioniserende stråling (røntgen og CT; bevist at øker risikoen for kreft) til mobiltelefoner, høyspentledninger og mikrobølgovner og slikt (mye usikker og grusete forskning, noe à la høyspentledning kan også MR tilføyes, som forskningen ikke har funnet noen holdepunkter for at kan føre til kreft o.l.)


== Symptomer på hjernesvulst ==
Symptomer varierer med hvor i hjernen svulsten sitter. 
Ett eller flere av følgende symptomer er vanlige: 

Hodepine
Kvalme og oppkast
Synsforstyrrelser
Epileptiske anfall
Tale-og bevegelsesbesvær
Unormal tretthet
Psykiske forandringerVed hjelp av CT- og MR-undersøkelser stilles en sikker diagnose ofte tidlig i sykdomsforløpet. 


== Typer ==
Det finnes mange typer hjernesvulster. Utsiktene til helbredelse er best hvis svulsten kan opereres og fjernes totalt, særlig hos barn. Disse kategoriseres fra grad 1-4, hvor 4 er mest alvorlig. 
Det finnes mange typer hjernesvulster med forskjellig klassifisering og stadieinndeling.

GlioblastomRasktvoksende ondartet svulst med opphav fra selve hjernen. Kan bare delvis fjernes med kirurgi, fordi svulstvevet vokser seg inn i hjernen rundt svulsten.

MeningeomSvulst som utgår fra hjerne- eller ryggmargshinne. Langsomtvoksende svulst, oftest godartet.

AstrocytomHjernesvulst som utgår fra astrocytter, som er nervesystemets støttevev. Astrocytomene kan være både lavgradige (regnes som godartede) og høygradige (regnes som ondartede). Glioblastom er den mest aggressive og vanligste form for astrocytom. Astrocytomene oppstår oftest i hjernen.

HypofyseadenomHypofyseadenom er en godartet hjernesvulst som utgår fra hypofysen. Svulstene produserer ofte hormoner. Pasienter med hypofysesvulster får derfor ofte symptomer på økt hormonutskillelse.

VestibularisscwannomGodartet svulst som utgår fra balansenerven. Symptomer kan være hørselsnedsettelse, øresus og balanseforstyrrelser. Disse svulstene, som utgår fra hjernen, hjernehinner, hypofysen eller hjernenerver, sprer seg nesten aldri til andre organer.

Spredningssvulster (metastaser)Kreft som oppstår i et annet organ og sprer seg til hjernen.


== Behandling ==
Behandling av hjernesvulst bestemmes blant annet av: 

type svulst
beliggenhet
størrelse
pasientens alder og allmenntilstandHjernesvulster kan behandles med kirurgi, strålebehandling og cellegift, brukt enten hver for seg eller i kombinasjon. 


== Se også ==
Pilocytisk astrocytom
Glioblastoma multiforme


== Eksterne lenker ==
Oncolex/Intrakraniale svulster
Kreftforeningen/Hjernesvulst
Vannbæreren

Vannbæreren er et norsk tidsskrift som først ble utgitt fra 1974 til 1978 på Karlsøy i Troms. En ny serie utgivelser begynner høsten 2007.
Vannbæreren, med undertitelen «tidsskrift for kulturelle endringer», ble første gang utgitt i 1974 av forlaget Regnbuetrykk som var en del av Vindheim-kollektivet på Karlsøy. Redaksjonen besto et stort antall mennesker, men kjernen var hele tida Jan Bojer Vindheim, hans samboer Kari Berg samt Svein-Egil Haugen og Grethe Hoel.
I perioden fra 1974 til 1978 utkom i alt ti store, gjennomillustrerte hefter med et innhold som spente fra sjølberging ved hjelp av økologisk jordbruk og alternativ teknologi over anarkisme og feminisme til religion og musikk.
En ny serie utgivelser påbegynnes sommeren 2007. Redaktør Jan Bojer Vindheim har fått med seg størsteparten av den gamle redaksjonen og mange tidligere bidragsytere til å produsere Vannbæreren 11, som denne gang utgis av Karlsøyfestivalen.


== Eksterne lenker ==
Tidsskriftet Vannbæreren
DNN Industrier

DNN Industrier AS er et norsk industriselskap som eier og driver vannkraftverk. DNN er blant annet deleier i Tysso II kraftverk.DNN Industrier AS eies av Tinfos Jernverk.


== Referanser ==


== Eksterne lenker ==
DNN Industrier hos SNL
Terje Ohnstad

Terje Ohnstad (født 21. juni 1951 i Bergen) er en norsk politiker for Arbeiderpartiet. Han er utdannet platearbeider.
Ohnstad var varaordfører i Bergen i perioden 2000–2003 og har vært medlem av Bergen bystyre i perioden 1988–1995 og fra 1999 til 2011. Han var Arbeiderpartiets gruppeleder i bystyret 1999-2003 og 2005-2011, og partiets byrådslederkandidat ved kommunevalget i 2007. Ohnstad var kommunalråd i Bergen kommune fra 2003 til 2011, som leder (2003-2007) og nestleder (2007-2011) av finanskomiteen i bystyret.Han var i tilsammen 15 år distriktssekretær først for arbeidstakerorganisasjonen Norsk Jern- og Metallarbeiderforbund og senere for Fellesforbundet i Hordaland før han tok på seg folkevalgte oppgaver.


== Referanser ==
Malignt melanom

Malignt melanom, føflekkreft, er en malign, det vil si ondartet, svulst av melanocytter som man finner i huden der de lager det svarte fargestoffet melanin. Malignt melanom kan også oppstå i tarmsystemet og i øyet. Når den oppstår i huden, kalles den også føflekkreft. Det er en relativt sjelden form for hudkreft, men det er likevel en av hovedårsakene til dødsfall på grunn av hudkreft. På tross av flere år med intensiv forskning, er den eneste effektive kuren for melanom at man fjerner svulsten før den sprer seg.
Det diagnostiseres omkring 160 000 nye tilfeller av melanom hos mennesker på verdensbasis hvert år, og det rammer flest menn og kaukasiere, spesielt de som bor i solrike områder. Ifølge en rapport fra verdens helseorganisasjon er det omtrent 48 000 dødsfall grunnet melanom hvert år.
Føflekkreft er den kreftformen som øker mest, med ca. 3-5% økning i antall nye tilfeller per år. I Norge rapporteres det om en økning på 50% over de siste 20 år. Livstidsrisikoen for å utvikle føflekkreft er ca. 1% i Norge. Antall nye tilfeller i 2004 var 475 menn og 535 kvinner i landet.Behandlingsformer for malignt melanom inkluderer kriurgisk fjerning av svulsten, adjuvant behandling med cellegift og immunoterapi samt strålebehandling.


== Historie ==
Selv om malignt melanom ikke er noen ny sykdom, er det vanskelig å finne tidlige beskrivelser av sykdommen. Det er imidlertid ved undersøkelse av ni Inka-mumier som er omtrent 2400 år gamle funnet tegn til malignt melanom.
Den første som opererte malignt melanom var John Hunter i 1787. Denne aktuelle svulsten er fremdeles bevart i Hunterian Museum som ligger ved Royal College of Surgeons of England.
Den franske legen René Laënnec var den første som beskrev melanom som en egen sykdom. Hans rapport ble presentert i 1804 og deretter publisert som en bulletin i 1806.


== Referanser ==


== Kilder ==
Laennec RTH (1806). "Sur les melanoses". Bulletin de la Faculte de Medecine de Paris 1: 24-26.


== Eksterne lenker ==
Nettsidene til den norske Føflekkreftforeningen
Kreftforeningen/kreftformer Arkivert 7. juni 2007 hos Wayback Machine.
Les om Melanom (føflekkreft) i Rikshospitalets sykdomskatalog
Huddoktor.no – Føflekkreft (malignt melanom)
Leverkreft

Leverkreft er relativt sjelden, men spredning fra kreft i andre organer til lever er svært vanlig. Leveren har stor kapasitet, og den kan godt fungere selv om en stor del er ødelagt. Symptomene på leverkreft kommer derfor oftest snikende. Ved oppdagelse i tide kan det foretas operasjon med fjerning av en mindre del av leveren. Ved langt fremskredet tilfelle vil pasienten rammes av leversvikt og  gulsott.


== Krefttyper i lever ==
Krefttyper som har opphav i lever, inkluderer:

Hepatocellular carcinoma. Skyldes hepatitt B og C, samt det kreftfremkallende stoffet aflatoxin (som er blitt påvist i blant annet peanøtter og soyabønner).
Cholangio-carcinoma. Kreft i gallegangen, som ofte skyldes opisthorchiasis som kommer av parasitter i mat/vann. For eksempel er opisthorchis viverrini en parasitt som holder til i skinnet til ferskvannsfisk fra blant annet Nordøst-Thailand. En annen årsak til denne krefttypen, er nitrosaminer, et carcinogen som finnes i gjæret eller saltet fisk, syltet svin og i pølser.


== Symptomer ==
Mageubehag
Vekttap
Kvalme
I sjeldnere tilfeller feber eller gulsottSymptomene på skrumplever ligner veldig på symptomene på leverkreft. 


== Omfang ==
Kreftsykdommer kan oppstå i alle kroppens organer. Kreft som opprinnelig har sitt utspring i leveren, er en svært sjelden tilstand. De fleste krefttilfellene i lever skyldes spredning fra kreft i andre organ.Mennesker som har hatt visse typer leverbetennelse (hepatitt B og C), og pasienter med skrumplever har noe større risiko for leverkreft enn resten av befolkningen. Tidligere trodde forskerne at det var en direkte sammenheng mellom alkoholisme/dårlig ernæring og leverkreft, men slik er det ikke. Derimot er den indirekte, ved at alkohol kan gi skrumplever, noe som igjen øker risikoen for leverkreft. I 2005 var det 131 mennesker som fikk kreft i leveren i Norge.


=== Utenfor Norge ===
Kreft i leveren er mest utbredt i Asia og Afrika.


== Behandling av leverkreft ==
Det finnes ulike former for behandling av leverkreft. Har kreften spredd seg utenfor leveren til for eksempel lungene – eller hvis selve leveren er hardt angrepet, finnes det ingen behandlingsmetode som helbreder pasienten. Symptomene kan lindres gjennom ulike former for behandling. 
Hvis sykdommen er i et tidlig stadium, kan leverkreft i enkelte tilfeller fjernes ved operasjon. Operasjon er ikke mulig om svulsten sitter i nærheten av viktige blodkar eller hvis sykdommen har spredt seg utenfor leveren. Cellegift kan også være en behandling. 
Operasjon er forbundet med relativt høy risiko. Hos personer med skrumplever øker denne risikoen ytterligere. 
Transplantasjon kan gjennomføres i tilfeller der kreften er oppdaget på et svært tidlig stadium.


== Referanser ==


== Eksterne lenker ==
Kreftforeningen/kreftformer Arkivert 7. juni 2007 hos Wayback Machine.
Kongekobra

Kongekobra (Ophiophagus hannah) er en stor giftslange i giftsnokfamilien (Elapidae) og eneste art i gruppen Ophiophagus. Arten er den største av giftslangene, og kan bli opp mot seks meter lang, veie 20 kilo og måle opp mot 30 cm rundt nakken.
De fleste andre kobraarter regnes til slekten Naja. Kongekobraen er ikke en nær slektning av dem, selv om både Naja og kongekobra tilhører familien Elapidae.Kongekobraen lever nesten utelukkende av andre slanger, derav navnet Ophiophagus (gresk for «slangeeter»). Den foretrekker ikke-giftige slanger, men vil også spise kobraslanger og kraiter.
Kongekobraens gift er hovedsakelig en nervegift, og ikke spesielt sterk sammenlignet med andre giftsnoker. Den er likevel i stand til å drepe en voksen elefant, eller tilsvarende 20 voksne mennesker, idet den injiserer store mengder gift i et bitt. Bare den afrikanske gaboon-viperen er istand til å sprøyte inn mer gift under et bitt.


== Referanser ==


== Eksterne lenker ==
(en) kongekobra i Encyclopedia of Life 
(en) kongekobra i Global Biodiversity Information Facility 
(en) kongekobra hos Reptile Database 
(en) kongekobra hos ITIS 
(en) kongekobra hos NCBI 
(en) Kategori:Ophiophagus hannah – bilder, video eller lyd på Wikimedia Commons 
(en) Ophiophagus hannah – galleri av bilder, video eller lyd på Wikimedia Commons 
Ophiophagus hannah – detaljert informasjon på Wikispecies 
National Geographic om kongekobraen
Skjoldkjertelkreft

Skjoldbruskkjertelkreft utgjør flere typer og undergrupper med ulike kjennetegn og behov for behandling. Rundt 75 prosent av tilfellene rammer kvinner, og sykdommen er mest utbredt i de tre nordligste fylkene.
Ofte skyldes sykdommen miljøpåvirkning som røntgen- eller radioaktiv stråling. For mye eller lite jod i kosten kan også medføre økt risiko. 
Skjoldbruskkjertelen produserer flere hormoner. De to viktigste er tyroksin (T4) og trijodtyronin (T3). Disse hormonene inneholder grunnstoffet jod, og regulerer kroppens stoffskifte. 
Det finnes to hovedgrupper av kreft i skjoldbruskkjertelen: differensierte typer og udifferensierte typer. De differensierte svulsttypene vokser vanligvis langsomt. De udifferensierte svulsttypene er sjeldnere, men kan vokse mer aggressivt. Denne kreftformen sees ofte i høyere aldersgrupper. Svulstene vokser hurtig, og sprer seg til nærliggende og fjerntliggende organer tidlig i forløpet, spesielt til lunger, hjerne og skjelett. 


== Symptomer ==
Kul i skjoldbruskkjertelen eller nærliggende lymfekjertler på halsen.
Hevelse på halsen
Eventuell hoste og/eller heshet.
Ved spredning til brystregionen, kan det oppstå blokade av vener fra hode og hals, med hevelse og pustebesvær til følge.


== Omfang ==
Knapt 200 mennesker rammes hvert år av skjoldbruskkjertelkreft. Rundt 3000 personer lever med denne kreftdiagnosen. Hyppigheten av skjoldbruskkjertelkreft har økt de siste 20 årene, men de aller siste årene har hyppigheten igjen falt. De fleste tilfeller av skjoldbruskkjertelkreft sees hos mennesker over 40 år. Hos kvinner mellom 15-29 år utgjør denne krefttypen 10 prosent av samtlige krefttilfeller, kreft hos denne gruppen sees ellers sjelden. 


== Behandling ==
Operasjon – for å fjerne svulsten sammen med hele eller deler av skjoldbruskkjertelen.
Radioaktivt jod – jod med en «strålekilde» i seg kan benyttes ved kreftsvultser med evne til jodopptak.
Thyroxin – for å erstatte thyroxinproduksjonen i skjoldbruskkjertelen samt for å forebygge tilbakefall og spredning.
Strålebehandling – ved tilbakefall når svulsten ikke kan opereres eller behandles med radioaktivt jod.


== Eksterne lenker ==
Oncolex/skjoldbruskkjertelkreft
Kreftforeningen/kreftformer Arkivert 7. juni 2007 hos Wayback Machine.
Vladimir Majakovskij

Vladimir Vladimirovitsj Majakovskij (russisk: Влади́мир Влади́мирович Маяко́вский; født 7. julijul./ 19. juli 1893greg. i nærheten av Kutaisi, død 14. april 1930) var en russisk poet, blant  de fremste medlemmene av den tidlige russiske futurismen.


== Tidlig liv ==
Han var yngst av tre søsken i  Baghdati i Georgia hvor hans far arbeidet som skogsarbeider. Hans far var kosakk og av russisk avstamning og hans mor var ukrainer. Selv om Majakovskij snakket georgisk på skolen og med sine venner, snakket de primært russisk hjemme i familien. Da han var 14 deltok Majakovskij i en sosialistisk demonstrasjon i byen  Kutaisi, hvor han gikk på skole. Etter farens plutselige og alt for tidlige død i 1906, flyttet Majakovskij, hans mor, og hans to søstre  til Moskva. 
I Moskva utviklet Majakovskij en sterk interesse for marxistisk litteratur og tok del  i en rekke aktiviteter i Det russiske sosialdemokratiske arbeiderpartiet; to år senere skulle han bli  RSDLP- (Bolsjevik)-medlem. I 1908 ble han utvist fra skolen fordi moren ikke lenger kunne betale skolepenger. Rundt denne tiden ble Majakovskij fengslet ved tre anledninger grunnet omfattende politisk aktivitet, men fordi han var mindreårig unngikk han deportasjon.


== Referanser ==


== Eksterne lenker ==
(ru) Offisielt nettsted 
(en) Vladimir Mayakovsky – kategori av bilder, video eller lyd på Commons 
(en) Vladimir Mayakovsky – galleri av bilder, video eller lyd på Commons 
(en) Vladimir Majakovskij på Internet Movie Database 
(sv) Vladimir Majakovskij i Svensk Filmdatabas 
(en) Vladimir Majakovskij hos The Movie Database 
(en) Vladimir Majakovskij på Discogs 
(en) Vladimir Majakovskij på MusicBrainz 
(en) Vladimir Majakovskij på MusicBrainz
Spiserørskreft

Spiserørskreft er en relativt sjelden kreftform. Hyppigheten øker med alderen, og røyking og høyt alkoholforbruk øker risikoen for denne sykdommen. Forskning har også vist at varm drikke kan øke kreftfaren.Spiserøret er et cirka 25 centimeter langt elastisk rør. Det begynner i bunnen av svelget, går i gjennom brystkassen, passerer mellomgulvet og fortsetter ned til mavesekken. Spiserørets funksjon er å føre maten fra svelget og ned til magesekken.


== Symptomer ==
Smerter ved svelging er som regel første symptom. Først når en spiser fast føde, men senere også når en spiser myk eller flytende mat.
Brennende fornemmelse høyt i maveregionen
Følelse av at noe sitter fast i halsen bak brystbenet
Vekttap
Tretthet


== Utbredelse ==
I 2013 fikk 255 nordmenn diagnosen spiserørskreft. I hovedsak rammer den eldre mennesker.


== Behandling ==
Kirurgi
Strålebehandling
Cellegiftbehandling


== Referanser ==


== Eksterne lenker ==
Kreft i spiserørhos Oncolex
Spiserørskreft hos Kreftforeningen
Spiserørskreft hos Store medisinske leksikon
Orlando Martínez

Orlando Martínez Romero (født 2. september 1944) er en tidligere cubansk bokser. Under OL 1972 i München vant han gull i bantamvekt. Tre år senere vant tok han også gull i de panamerikanske leker. 
I semifinalen i OL 1972 ble Orlando tildelt seieren etter en meget omdiskutert dommeravgjørelse (3-2 i Martinez' favør) over briten George Turpin. I finalen vant han en komfortabel poengseier mot den fremtidige verdensmesteren, meksikanske Alfonzo Zamora.


== OL-resultater ==
1. runde walkover
Beseiret Maung Win (Burma) 4-1
Beseiret Michael Dowling (Irland) 3-2
Beseiret Ferry Moniaga (Indonesia) 5-0
Beseiret George Turpin (Storbritannia) 3-2
Beseiret Alfonso Zamora (Mexico) 5-0Martínez vant gull i boksing i vektklassen bantamvekt under de Panamerikanske leker 1975 i Mexico by i Mexico.


== Referanser ==


== Eksterne lenker ==
(en) Orlando Martínez – Olympics.com 
(en) Orlando Martínez – Olympic.org 
(en) Orlando Martínez – Olympedia 
(en) Orlando Martínez – Sports-Reference (OL-resultater – arkivert) 
(en) Orlando Martínez – databaseOlympics.com (arkivert) 
(en) Orlando Martínez – BoxRec 
Profil på www.databaseolympics.com
Øyekreft

Øyekreft er en sjelden kreftlidelse. Omtrent 50 mennesker i Norge rammes av øyekreft hvert år.
Øyekreft er relativt sjelden, men kan ramme både barn og voksne. Hos barn heter sykdommen retinoblastom. Det er cirka 6 barn som rammes av dette årlig. Det er viktig at diagnosen stilles tidlig, og de aller fleste barna overlever i dag med bevart syn.Øyekreft hos voksne utgår som regel fra en ondartet føflekksvulst, malignt melanom. 


== Referanser ==


== Eksterne lenker ==
Kreftforeningen/kreftformer Arkivert 7. juni 2007 hos Wayback Machine.
Svulst

Svulst, eller tumor på latin, er en oppsvulming av organer eller kroppsvev uten at det har en fysiologisk funksjon. En godartet svulst (Tumor benignus) vokser langsomt og er vanligvis ufarlig, mens en ondartet svulst (Tumor malignus) sprer seg ved utsåing, såkalte metastaser, til andre organer. Ondartede (maligne) svulster kalles kreft.


== Se også ==
Kreft
Hjernesvulst
Neoplasi
Dysplasi
Hematom
Kerguelenkål

Kerguelenkål (Pringlea antiscorbutica) er en blomsterplante i familien korsblomstfamilien (Brassicaceae) og er slik beslektet med kål. Arten gror på øygruppen Kerguelen. Disse fjerntliggende øyene, rundt 50° sørlig bredde, blir kontinuerlig utsatt for sterke vinder. Dette gjør pollinering via flyveinsekter upraktisk, og kerguelenkål pollinerer da også seg selv. I fullvoksen størrelse kan denne arten vise til flere tilpasninger knyttet til kuldetoleranse, så som et høyt polyamin-nivå og mulige tilpasninger i polyaminet og polyaminresponsen.
Pringlea antiscorbutica ligner noe på vanlig kål. Den er oppkalt etter øyen den ble oppdaget på, Kerguelen-øyen. Dens latinske navn stammer fra John Pringle, president i Royal Society da William Anderson oppdaget den i 1776. Anderson var kirurg ombord på kaptein James Cooks ekspedisjon som besøkte øyene. 

Planten er spiselig og har et høyt innhold av kalium. Bladene inneholder en olje rik på C-vitamin, noe som i seilskutetiden gjorde den til en attraktiv rett for sjøfolk som led av skjørbuk. Derav plantens latinske navn, som betyr "mot skjørbuk" på latin.
En stankelbeinflue av arten  Calycopteryx mosleyi er knyttet til planten og begge er truet av kaniner som er kommet til øygruppen i senere år og spiser av kålen.


== Eksterne lenker ==
(en) Kerguelenkål i Encyclopedia of Life 
(en) Kerguelenkål i Global Biodiversity Information Facility 
(en) Kerguelenkål hos NCBI 
(en) Kerguelenkål hos The International Plant Names Index 
(en) Kerguelenkål hos Tropicos 
(en) Kategori:Pringlea antiscorbutica – bilder, video eller lyd på Wikimedia Commons 
(en) Pringlea antiscorbutica – galleri av bilder, video eller lyd på Wikimedia Commons 
Pringlea antiscorbutica – detaljert informasjon på Wikispecies 
https://archive.is/20120529193515/http://www.btinternet.com/~sa_sa/kerguelen/kerguelen_cabbage.html
https://web.archive.org/web/20070608020200/http://www.anbg.gov.au/anbg/sub-antarctic/article3.html
14. serierunde i Tippeligaen 2007

14. serierunde i Tippeligaen 2007 startet lørdag 21. juli klokken 19:00 med Sandefjord mot Lyn på nye Komplett.no Arena. Runden fortsatte med fem kamper søndag 22. juli, fire kamper klokken 18:00 og én kamp 20:00. Runden avsluttet mandag 23. juli klokken 19:00 med Vålerenga mot Tromsø.


== Kampfakta ==


== Eksterne lenker ==
Tippeligaen 2007: Terminliste og resultater på altomfotball.no
Tippeligaen 2007: Terminliste og resultater på nifs.no
Benjamín Noval

Benjamín Noval González (født 23. januar 1979 i Mieres) er en spansk tidligere profesjonell syklist. Han ble profesjonell i 2001 og har stort sett vært hjelperytter.


== Meritter ==


== Referanser ==


== Eksterne lenker ==
(en) Benjamín Noval – ProCyclingStats 
(en) Benjamín Noval – Cycling Archives 
(en) Benjamín Noval – Cycling Quotient 
(en) Benjamín Noval – CycleBase 
(en) Benjamín Noval – TheSports.org
Norge under Sommer-OL 1972

Norge under Sommer-OL 1972. 112 sportsutøvere fra Norge, 101 herrer og elleve damer deltok i femten sporter under Sommer-OL 1972 i München. Norge kom på 21.-plass med to gull-, en sølv- og en bronsemedalje. Bryteren Harald Barlie var Norges flaggbærer under åpningsseremonien, og attaché Kurt Atterdal  var Norges flaggbærer ved avslutningsseremonien.


== Medaljer ==


== Medaljevinnerne ==


== Boksing ==


== Bryting ==


=== Gresk-romersk stil ===


== Bueskyting ==


=== Herrer ===


=== Damer ===


== Fekting ==


== Friidrett ==


=== Herrer ===


=== Damer ===


== Håndball ==


=== Herrer ===


== Padling ==


== Roing ==


== Seiling ==


== Skyting ==


== Svømming ==


=== Herrer ===


=== Damer ===


== Stuping ==


=== Herrer ===


== Sykling ==

Tom Martin Biseth var også med i troppen, men fikk ikke starte i noen konkurranser.


== Turn ==


=== Herrer ===


=== Damer ===


== Vektløfting ==


== Referanser ==


== Eksterne lenker ==
Resultater og profilside Arkivert 20. april 2012 hos Wayback Machine. på sports-reference.com
Cornelius Enevold Steenbloch

Cornelius Enevold Steenbloch (født 27. februar 1773 i Trondheim, død 31. oktober 1836) var fra 1816 professor i historie ved "Det kongelige Frederiks Universitet" (nåv. Universitetet i Oslo) i Kristiania. Steenbloch var dessuten bestyrer for universitetets samling av oldsaker og antikviteter i perioden før Universitetets Oldsaksamling ble opprettet i 1829.
Steenbloch var medlem av Det Kongelige Norske Videnskabers Selskab, Det Skandinaviske Litteratur-Selskab og Det kongelige danske Selskab for Fædrelandets Historie og Sprog. Bare et fåtall av hans historiske studier er publisert. Steenbloch skrev også skuespillet "Fredrikshalds Beleiring i Aaret 1716", som utkom i 1808.


== Referanser ==
Fylkesvei 1582

Fylkesvei 503 i Akershus går mellom Bårli og Dal i Eidsvoll. Veiens lengde er 9,6 km.
Frem til 2019 hadde veien betegnelsen fylkesvei 503.


== Kommuner og knutepunkter ==

 EidsvollFinstadvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv1582
(no) Statens vegvesen – trafikkmeldinger